Espanjan Grand Prix 2022

Espanjan Grand Prix 2022 (virallisesti Formula 1 Pirelli Gran Premio de España 2022) oli Formula 1 -kauden  kuudes osakilpailu, joka ajettiin 22. toukokuuta Circuit de Barcelona-Catalunyan moottoriradalla Barcelonassa Espanjassa.

 Viikonlopun aikataulu ja sää 
PäiväAikatauluSessioSääIlmaRataKosteusPaik.20. toukokuuta14:00–15:0015:00–16:001. vapaat harjoitukset Puolipilvinen28–29 °C45–47 °C39–42 %17:00–18:0018:00–19:002. vapaat harjoitukset Puolipilvinen30 °C42–45 °C27–30 %21. toukokuuta13:00–14:0014:00–15:003. vapaat harjoitukset Puolipilvinen31–33 °C43–46 °C31–32 %16:00–17:0017:00–18:00Aika-ajot Aurinkoinen35 °C47–48 °C17–21 %22. toukokuuta15:00–17:0016:00–18:00Kilpailu Aurinkoinen36–37 °C48–49 °C6–11 %Lähteet:

 Vapaat harjoitukset 
Ensimmäisten vapaiden harjoitusten aikana testikuljettajat saivat ajoaikaa, kun Williams ajatti Nyck de Vriesia, Red Bull Jüri Vipsia ja Alfa Romeo puolestaan Robert Kubicaa. Haasia lukuun ottamatta kaikki tallit toivat uusia päivitysosia autojensa aerodynamiikkaan ja painojakaumaan. Samalla FIA tutki Aston Martinin autot, joiden epäiltiin olevan kopio Red Bullin vanhasta mallista, mutta autot läpäisivät tarkastuksen. Talleilla meni suurin osa harjoitusajasta uusien päivitysosien testaamiseen. Ferrarin Charles Leclerc oli ensimmäisten vapaiden harjoitusten nopein ennen tallikaveriaan Carlos Sainzia ja Red Bullin Max Verstappenia.

Toisissa vapaissa harjoituksissa kuljettajilla oli erilaisia teknisiä vaikeuksia. Alfa Romeon Valtteri Bottaksen auto kärsi moottoriviasta harjoitusten alussa, AlphaTaurin Pierre Gaslylla oli vaikeuksia kaasupolkimen aiheuttaman ohjausvian kanssa ja McLarenin Lando Norris puolestaan hajotti autonsa pohjan ulosajossa. Verstappenin harjoituksia puolestaan hankaloitti radan kuumuuden aiheuttama haaste auton tasapainotuksessa. Leclerc oli myös toisten vapaiden harjoitusten nopein ennen Mercedeksen George Russellia ja Lewis Hamiltonia.

Ennen kolmansien vapaiden harjoitusten alkua Ferrari joutui vaihtamaan Sainzille uuden rungon, koska hänen autossaan havaittiin vika polttoainejärjestelmässä. Gaslyn auton tekniset ongelmat jatkuivat myös kolmansissa harjoituksissa, ja Haasin Mick Schumacher puolestaan keskeytti jarrupaloon, minkä seurauksena talli joutui myöhemmin vaihtamaan Schumacherin autoon vaihdelaatikon. Leclerc oli kolmansienkin vapaiden harjoitusten nopein, Verstappen toinen ja Russell kolmas.

 Aika-ajot 
Aika-ajojen ensimmäisessä osiossa Ferrari ja Red Bull ajoivat alusta lähtien nopeimpia kierrosaikoja. Haasin ja Alfa Romeon molemmat kuljettajat pääsivät jatkoon, kun Aston Martinin Sebastian Vettelin kierrosaika ei riittänyt jatkoon ja Alpinen Fernando Alonso karsiutui ajettuaan viimeisen aikakierroksensa ruuhkassa. Aika-ajojen jälkeen talli joutui vaihtamaan Alonsolle uuden voimayksikön, minkä myötä hän joutui lähtemään kotikilpailuunsa viimeisestä lähtöruudusta. Varikolla koettiin hetkellinen vaaratilanne, kun Norris oli lähellä osua varikkosuoralla Aston Martinin Lance Strollin kanssa.

Toisessa osiossa kärkitallien välillä esiintyi erilaista taktikointia renkaiden osalta, kun Ferrarit ja Verstappen ajoivat käytetyillä renkailla, Red Bullin Sergio Pérez valitsi tuoreemman rengasseoksen ja Mercedes puolestaan ajoi alussa pari aikakierrosta säästäen tuoretta seosta viimeistä osiota varten. Norrisin nopein aikakierros hylättiin ratarajojen ylittämisen vuoksi, minkä seurauksena Schumacher pääsi ensimmäistä kertaa F1-urallaan aika-ajojen viimeiseen osioon. Norris ilmoitti myöhemmin kärsineensä huonovointisuudesta kilpailuviikonlopun aikana, mikä vaikutti hänen ajamiseensa.

Aika-ajojen viimeisessä osiossa Leclerc teki ajovirheen pyörähtämällä avauskierroksellaan, mutta hän pystyi jatkamaan ajamistaan. Taistelu paalupaikasta käytiin Leclercin ja Verstappenin välillä, kunnes Verstappenin autoon iski DRS-siiven toimintahäiriö. Myös Haasin Kevin Magnussenilla oli autossaan DRS-vika, mutta hän pystyi ajamaan Bottaksen jälkeen kahdeksanneksi. Leclerc ajoi paalupaikalle, Verstappen oli toinen ja Sainz kolmas.

 Kilpailu 
Kilpailun lähdössä Leclerc säilytti johtopaikkansa Verstappenin ohitusyrityksistä huolimatta, mutta Sainz putosi pari sijoitusta taaksepäin. Hamilton ja Magnussen taistelivat kilpailun lähdössä, kunnes he osuivat toisiinsa neljännessä mutkassa ja putosivat viimeisten joukkoon. Hamilton oli valmis keskeyttämään kilpailun säästääkseen moottoriansa, mutta talli ei huomioinut pyyntöä ja Hamilton jatkoi ajamista. Viimeisestä lähtöruudusta lähtenyt Alonso pystyi parantamaan sijoituksiaan muiden kuljettajien kilpailutilanteiden ansiosta. Tuuli aiheutti vaikeuksia Sainzille ja Verstappenille neljännessä mutkassa, kun Sainz pyörähti siinä seitsemännellä kierroksella ja Verstappen ajautui soralle yhdeksännen kierroksen aikana.

Verstappenin ajovirheen myötä Pérez pyrki ohittamaan kilpailussa toiseksi nousseen Russellin, mutta Russell pystyi puolustautumaan jokaisessa tilanteessa. Red Bull päätti tämän seurauksena antaa Pérezille tallimääräyksen 11:nnellä kierroksella, jotta Verstappen voisi puolestaan yrittää ohitusta Mercedeksen kuljettajasta. Verstappenin vauhtia kuitenkin hankaloitti autossa esiintynyt DRS-takasiiven toimintahäiriö. Pérez ilmoitti myöhemmin kilpailun aikana haluavansa uudelleen yrittää ohitusta Russellista, mutta talli kieltäytyi Pérezin ehdotuksesta, mihin hän ei ollut tyytyväinen ja vaati lisäkeskustelua tallin kanssa kilpailun jälkeen.

Kierroksella 27 kilpailun johtopaikalla ajanut Leclerc keskeytti kilpailun turbovian vuoksi. Myös Alfa Romeon Zhou Guanyu keskeytti kilpailunsa moottorivikaan pari kierrosta myöhemmin. Leclercin keskeytyksen jälkeen voittotaistelu käytiin Russellin, Verstappenin ja Pérezin välillä. Russell ja Verstappen tekivät ylimääräisen varikkopysähdyksen, jolloin Pérez nousi kilpailun johtopaikalle, mutta talli määräsi hänet päästämään Verstappenin ohitseen.

Verstappen ajoi kilpailun voittoon, Pérez oli toinen ja Russell kolmas. Keskijoukon kuljettajien osalta Bottas sijoittui kuudenneksi tehtyään kilpailun aikana kaksi varikkopysähdystä. Kilpailuviikonlopun aikana huonovointisuudesta kärsinyt Norris sijoittui kilpailutaktiikkansa ansiosta kahdeksanneksi ja Alonso nousi lopulta kilpailussa yhdeksänneksi. Schumacherilla ja McLarenin Daniel Ricciardolla puolestaan oli vaikeuksia taktiikan ja vauhdin kanssa, minkä vuoksi he putosivat pistesijoitusten ulkopuolelle. Gaslyn ja Strollin mahdollisuudet pistesijoituksille menivät heidän kolaroitua keskenään kilpailun aikana.

 Tulokset 
 Aika-ajot 
SijaNumeroKuljettajaValmistajaOsiotLähtöruutuQ1Q2Q3116 Charles LeclercFerrari1:19.8611:19.9691:18.750121 Max VerstappenRed Bull Racing-RBPT1:20.0911:19.2191:19.0732355 Carlos SainzFerrari1:19.8921:19.4531:19.1663463 George RussellMercedes1:20.2181:19.4701:19.3934511 Sergio PérezRed Bull Racing-RBPT1:20.4471:19.8301:19.4205644 Lewis HamiltonMercedes1:20.2521:19.7941:19.5126777 Valtteri BottasAlfa Romeo-Ferrari1:20.3551:20.0531:19.6087820 Kevin MagnussenHaas-Ferrari1:20.2271:19.8101:19.682893 Daniel RicciardoMcLaren-Mercedes1:20.5491:20.2871:20.29791047 Mick SchumacherHaas-Ferrari1:20.6831:20.4361:20.63810114 Lando NorrisMcLaren-Mercedes1:20.8381:20.471111231 Esteban OconAlpine-Renault1:20.8801:20.638121322 Yuki TsunodaAlphaTauri-RBPT1:20.7071:20.639131410 Pierre GaslyAlphaTauri-RBPT1:20.7191:20.861141524 Zhou GuanyuAlfa Romeo-Ferrari1:20.4761:21.09415165 Sebastian VettelAston Martin Aramco-Mercedes1:20.954161714 Fernando AlonsoAlpine-Renault1:21.043201818 Lance StrollAston Martin Aramco-Mercedes1:21.418171923 Alexander AlbonWilliams-Mercedes1:21.64518206 Nicholas LatifiWilliams-Mercedes1:21.91519107 % aika: 1:25,451Lähteet:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.1 Max VerstappenRed Bull Racing-RBPT661:37.20,475225+12.11 Sergio PérezRed Bull Racing-RBPT66 +13,072518+13.63 George RussellMercedes66 +32,9274154.55 Carlos SainzFerrari66 +45,2083125.44 Lewis HamiltonMercedes66 +54,5346106.77 Valtteri BottasAlfa Romeo-Ferrari66 +59,976787.31 Esteban OconAlpine-Renault66 +1.15,3971268.4 Lando NorrisMcLaren-Mercedes66 +1.23,2351149.14 Fernando AlonsoAlpine-Renault65 +1 kierros20210.18 Yuki TsunodaAlphaTauri-RBPT65 +1 kierros13111.5 Sebastian VettelAston Martin Aramco-Mercedes65 +1 kierros1612.22 Daniel RicciardoMcLaren-Mercedes65 +1 kierros913.10 Pierre GaslyAlphaTauri-RBPT65 +1 kierros1414.47 Mick SchumacherHaas-Ferrari65 +1 kierros1015.23 Lance StrollAston Martin Aramco-Mercedes65 +1 kierros1716.6 Nicholas LatifiWilliams-Mercedes64 +2 kierrosta1917.20 Kevin MagnussenHaas-Ferrari64 +2 kierrosta818.23 Alexander AlbonWilliams-Mercedes64 +2 kierrosta18Kesk.24 Zhou GuanyuAlfa Romeo-Ferrari28Voimayksikkö15Kesk.16 Charles LeclercFerrari27Turbo1Nopein kierros:  Sergio Pérez (Red Bull Racing-RBPT) 1.24,108 (kierroksella 55).Lähteet:

 Alexander Albon sai viiden sekunnin aikarangaistuksen ratarajojen ylittämisestä.

 Sijoitukset kilpailun jälkeen 

+Kuljettajien pisteetSijaKuljettajaPisteet10px1. Max Verstappen11010px2. Charles Leclerc10410px3. Sergio Pérez8510px4. George Russell7410px5. Carlos Sainz65

+Valmistajien pisteetSijaValmistajaPisteet10px1. Red Bull Racing-RBPT19510px2. Ferrari16910px3. Mercedes12010px4. McLaren-Mercedes5010px5. Alfa Romeo-Ferrari39

 Huom!: Vain viiden parhaan sijoitukset sisällytetty.

 Muuta 
 Kilpailuviikonlopun aikana FIA ilmoitti, että kauden alussa peruutetun Venäjän GP:n tilalle ei valita korvaavaa osakilpailua.
 Kilpailuviikonlopun aikana otettiin ensimmäistä kertaa käyttöön tekoälyrobotit, joiden avulla koti- ja sairaalahoidossa olevat nuoret Formula 1 -kannattajat pääsivät etäyhteydellä tapaamaan kuljettajia sekä seuraamaan varikkoalueiden toimintaa.

 Lähteet 

2022
Luokka:Osakilpailut Formula 1 -kaudella 2022